open-index/open-wikipedia-markdown huggingface dataset:
เรสเซิลเมเนีย ครั้งที่ 11

**เรสเซิลเมเนีย ครั้งที่ 11** จัดในวันที่ 2 เมษายน ค.ศ.1995 ณ เอ็กเอล เซ็นเตอร์ ฮาร์ดฟอร์ด คอนเน็ตติคัด สหรัฐอเมริกา โดยมีจำนวนผู้เข้าชมในสนามทั้งสิ้น 20,276 คน

## ผล

## ดูเพิ่ม
*เรสเซิลเมเนีย
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Official WrestleMania XI website 

หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2538
เรสเซิลเมเนีย ครั้งที่ 10

**เรสเซิลเมเนีย ครั้งที่ 10** จัดในวันที่ 20 มีนาคม ค.ศ.1994 ณ เมดิสัน สแควร์ การ์เดน นิวยอร์กซิตี้,นิวยอร์ก สหรัฐอเมริกา โดยมีจำนวนผู้เข้าชมในสนามทั้งสิ้น 18,065 คน

## ผล

## ดูเพิ่ม
*เรสเซิลเมเนีย
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Official website of WrestleMania X 
*WrestleMania X Facts/Stats 

หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2537
พิทยา ณ ระนอง

**พิทยา ณ ระนอง**  เป็นนักแสดงชาวไทย เป็นบุตรของนายเอ ณ ระนอง เป็นหนุ่มแพรว 1990 มีผลงานแสดงละครโด่งดังจากเรื่อง *วังน้ำวน*, *ศีรษะมาร*, *รักสุดท้ายที่ปลายฟ้า*, *ดอกโศก*, *รักลอยลม * เคยสมรสกับวิภาวี เจริญปุระและขวัญภิรมย์ หลิน ที่ลงเอยด้วยการหย่ามาตลอด ปัจจุบันใช้ชีวิตคู่กับสตรีที่ชื่อเล่นว่าซาร่า เขามีบุตรที่เกิดจากการสมรสครั้งก่อนได้แก่ มหาสมุทร ณ ระนอง, มัจฉา ณ ระนอง และสัญชัย ณ ระนอง

พิทยาเคยเปิดธุรกิจสอนศิลปะอยู่แถวแจ้งวัฒนะ และทำงานบริษัททัวร์แห่งหนึ่งที่จังหวัดเชียงใหม่

## ผลงาน
### ละคร
* *[[วังน้ำวน]]* (2535) ช่อง 5
* *ศีรษะมาร* (2536) ช่อง 7
* *[[ค่าของคน]]* (2536) ช่อง 7
* *ปลายฝนต้นหนาว* (2537) ช่อง 7 
* *เสราดารัล* (2538) ช่อง 7
* *[[ดอกโศก]]* (2538) ช่อง 7
* *[[มายาตวัน]]* (2538) ช่อง 7
* *ฟ้าสางที่กลางดง* (2540) ช่อง 3
* *ตามหัวใจไปสุดหล้า* (2540) ช่อง 3
* *รอยอดีต* (2540) ช่อง 7
* *[[อย่าลืมฉัน]]* (2541) ช่อง 7
* *[[ความรักกับเงินตรา]]* (2541) ช่อง 3
* *คุณชาย* (2542) ช่อง 7
* *รักสุดท้ายที่ปลายฟ้า* (2542) ช่อง 3
* *รักรอยลม* (2543) ช่อง 3
* *จันทน์กะพ้อ* (2545) ช่อง 7
* นางฟ้าคาบาเร่ต์ (2565) GMM 25

### มิวสิควีดีโอ
* เพลง ขอแค่ได้รู้ มาลีวัลย์ เจมีน่า (2536)

## อ้างอิง

หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:สกุล ณ ระนอง
หมวดหมู่:ชาวไทยเชื้อสายเยอรมัน
เรสเซิลเมเนีย ครั้งที่ 12

**เรสเซิลเมเนีย ครั้งที่ 12** จัดในวันที่ 31 มีนาคม ค.ศ.1996 ณ ฮอนด้า เซ็นเตอร์ แอนเดอร์แฮม แคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,853 คน
## แมตการปล้ำ

## ดูเพิ่ม
*เรสเซิลเมเนีย
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*The Official Website of WrestleMania XII 
*WrestleMania XII Facts/Stats

หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2539
แม่ผัวมหาภัยกับสะใภ้สารพัดพิษ

**แม่ผัวมหาภัยกับสะใภ้สารพัดพิษ** เป็นละครโทรทัศน์ไทย บทประพันธ์โดย นันทนา วีระชน ผลิตโดย บริษัท อัครเศรณี โปรดักชั่น จำกัด นำแสดงโดย บดินทร์ ดุ๊ก, ลีลาวดี วัชโรบล, อนันต์ บุนนาค, ดวงตา ตุงคะมณี ออกอากาศทางช่อง 5 ทุกวันจันทร์ - อังคาร เวลา 20.50 น. เริ่มตอนแรกวันที่ 3 มิถุนายน พ.ศ. 2534

## รายชื่อนักแสดง
* ลีลาวดี วัชโรบล รับบทเป็น ภาวิณี
* บดินทร์ ดุ๊ก รับบทเป็น นพนัย
* อนันต์ บุนนาค
* ดวงตา ตุงคะมณี
* ชลิต เฟื่องอารมย์
* จามจุรี เชิดโฉม
* นิสา วงศ์วัฒน์
* ไปรมา รัชตะ
* อาภาพร กรทิพย์
* ไพโรจน์ ใจสิงห์
* สมชาย อาสนจินดา

## เพลงประกอบละคร
* แม่ผัวมหาภัยกับสะใภ้สารพัดพิษ ขับร้องโดย วัชราภรณ์ สุขสวัสดิ์

## อ้างอิง

หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในปี พ.ศ. 2534
ยุทธนา แสนเสน่ห์

**ยุทธนา แสนเสน่ห์** (; เกิด 23 สิงหาคม พ.ศ. 2507) เป็นนายแบบ นักแสดงชายชาวไทย เป็นบุตรชายคนเดียวของคุณพ่อ คุณแม่ที่รับราชการ 

เขาก้าวสู่วงการบันเทิงขณะศึกษาอยู่ที่พาณิชย์ พระนคร โดยได้เริ่มถ่ายลงนิตยสารมากมาย และก้าวสู่วงการภาพยนตร์แม้ว่าจะเคยปฏิเสธการติดต่อมาหลายครั้ง เพราะขณะนั้นยังเรียนหนังสืออยู่ เมื่อใกล้เรียนจบจึงมีเวลามากขึ้น แสดงภาพยนตร์เรื่องแรกคือ *วันแห่งความรัก* แสดงคู่กับ ใหม่ สิริวิมล, สรยุทธ คณาณุรักษ์, โจ เสมอใจ และ อนันต์ บุนนาค จากนั้นแสดง *ก้อโอเคนะ* แสดงคู่กับ นาถยา แดงบุหงา, กว่าดอกรักจะบาน แสดงคู่กับ เพ็ญ พิสุทธิ์

เขาทำงานร่วมกับต่างชาติ โดยครั้งแรกถ่าย โฆษณานาฬิกา เสื้อผ้าที่ฝรั่งเศส และต่อมาถ่ายกับนิตยสาร *[[เพลย์เกิร์ล]]* ราวปี พ.ศ. 2527 แต่ไม่ได้รับเลือกลง ยุทธออกจากวงการไปทำธุรกิจซื้อขายรถมือสองอยู่ 1 ปี ก่อนกลับมาถ่ายแบบอีกครั้ง

## ผลงานภาพยนตร์

* วันแห่งความรัก (2529) รับบท เจษฎา
* ก้อ...โอเคนะ (2530) รับบท พลอย
* กว่าดอกรักจะบาน (2531)  
* ก่อนจะสิ้นลมหนาว (2532)
* จีบสาวเจ๊าะแจ๊ะ (2533)
* วัยโลกแตก (2533)

## ผลงานละคร

* สุดแต่ใจจะไขว่คว้า (2532) (รับเชิญ)

## อ้างอิง

หมวดหมู่:นักแสดงชายชาวไทย
หมวดหมู่:นายแบบไทย
สะใภ้ (นวนิยาย)

**สะใภ้** คือชื่อ นวนิยายไทย ที่แต่งเรื่องโดยคุณนันทนา วีระชน โดยเป็นบทประพันธ์สะท้อนสังคมของชีวิตครอบครัวในปัจจุบัน ว่าด้วยปัญหาชีวิตระหว่าง แม่ผัว กับ ลูกสะใภ้ จึงถูกนำมาทำเป็นภาพยนตร์และละครโทรทัศน์อยู่หลายครั้ง โดยใช้ชื่อแตกต่างกัน  เดิมมีชื่อเรื่องว่า *"สะใภ้ทาส"*

**สะใภ้** กล่าวถึงในสังคมไทยทุกยุคทุกสมัย คำว่า แม่ผัวลูกสะใภ้ บางครอบครัวเปรียบเหมือนดั่งขมิ้นกับปูน นวนิยายเรื่องนี้เป็นเรื่องราวของ **ศรีกานดา** ลูกสะใภ้ที่โดนแม่ผัวโขกสับต่างๆนานา จนล้มป่วยและเสียชีวิตลง จนกระทั่ง **ภาวิณี** น้องสาวต้องจำใจมาเป็นสะใภ้แทนพี่สาว เพื่อทวงสิทธิการเป็นลูกสะใภ้และปกป้องหลานของเธอ จนเหตุการณ์ต่างๆ ผ่านเข้ามามากมาย ทำให้ทั้งสองเข้าใจกันในที่สุด

## การสร้างในรูปแบบต่างๆ
นวนิยายเรื่อง *"สะใภ้"* ได้รับการสร้างเป็นภาพยนตร์ครั้งเดียว โดย พูนทรัพย์โปรดักชั่น กำกับการแสดงโดย วัฒนสิทธิ์ นำแสดงโดย สินจัย หงษ์ไทย, อภิชาติ หาลำเจียก, ลิขิต เอกมงคล, อภิรดี ภวภูตานนท์, ศรินทิพย์ ศิริวรรณ  ออกฉายในปี พ.ศ. 2529   

ในปี พ.ศ. 2534 ได้มีการสร้างเป็นละครโทรทัศน์ครั้งแรก โดย กิตติ อัครเศรณี ออกอากาศทางททบ. 5 ทุกคืนวันจันทร์ และวันอังคาร หลังรายการมาตามนัด โดยใช้ชื่อว่า "***แม่ผัวมหาภัยกับสะใภ้สารพัดพิษ***" แต่ภายหลังทาง กบว. ได้สั่งให้ตัดชื่อเหลือเพียง "***สะใภ้***" ตามชื่อภาพยนตร์เดิม  นำแสดงโดย ลีลาวดี วัชโรบล, บดินทร์ ดุ๊ก, อนันต์ บุนนาค, นิสา วงวัฒน์, ดวงตา ตุงคะมณี, ชลิต เฟื่องอารมย์, จามจุรี เชิดโฉม  โดย นันทนา วีระชน ได้ร่วมเขียนบทโทรทัศน์ในนามปากกา "อัครกิตติ" ปรากฏว่าละครครั้งนี้ได้รับความนิยมอย่างมาก มีระยะเวลาออกอากาศนานถึง 5 เดือน  

ปี พ.ศ. 2541 กิตติ อัครเศรณี นำเรื่องสะใภ้มาสร้างละครโทรทัศน์อีกครั้ง ในชื่อ "***สะใภ้ปฏิวัติ***"  นำแสดงโดย วรุฒ วรธรรม, วฤณดา สมศิริ, ปิยะมาศ โมนยะกุล, ไพโรจน์ สังวริบุตร ออกอากาศทางช่อง 7 สี ทุกวันก่อนข่าวภาคค่ำ 

ปี พ.ศ. 2552 ช่อง 7 สี ร่วมกับ ดีด้า วิดีโอ โปรดักชั่น ได้นำเรื่องนี้มาสร้างโดยในชื่อว่า "***สะใภ้ใจเด็ด***" มาสร้าง นำแสดงโดย กรรณาภรณ์ พวงทอง, อัษฎาวุธ เหลืองสุนทร, ดวงดาว จารุจินดา, มรกต กิตติสาระ  

ปี พ.ศ. 2557 ช่องจ๊ะทิงจาได้นำมาสร้างใหม่ โดยในชื่อว่า "***แม่ผัวตัวร้าย สะใภ้ตัวแสบ***" มาสร้างเป็นครั้งล่าสุด นำแสดงโดย กชกร ส่งแสงเติม, กรศรัณย์ ไตรศรีศิลป์, ปนัดดา โกมารทัต, ปลั๊ก สวีเดน 

ปี พ.ศ. 2566 ช่อง 3 ร่วมกับ บริษัท กู๊ด ฟีลลิ่ง จำกัด ได้นำเรื่องนี้มาสร้างโดยในชื่อว่า **'สะใภ้สายสตรอง** มาสร้าง นำแสดงโดย ณวัสน์ ภู่พันธัชสีห์, ณัฏฐณิชา ดังวัธนาวณิชย์, บุษกร วงศ์พัวพันธ์

## อ้างอิง

หมวดหมู่:นวนิยายไทย
หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2534
หมวดหมู่:ละครโทรทัศน์ไทยในปี พ.ศ. 2541
หมวดหมู่:ละครโทรทัศน์ไทยในปี พ.ศ. 2552
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์โดยดีด้า
ปลาดุกลำพันภูเขา

**ปลาดุกลำพันภูเขา** (;  ) เป็นปลาหนัง  ในวงศ์ Clariidae  มีส่วนหัวเล็ก ลำตัวยาว ครีบหลังและครีบก้นยาวมาก อาจติดต่อกับครีบหางที่โคนครีบ มีหนวด 4 คู่ รอบปาก ตามีขนาดเล็ก ลำตัวสีน้ำตาลอมเขียวและมีจุดสีจางหรือสีเหลืองอ่อนเรียงเป็นบั้ง 10-12 บั้ง ด้านท้องสีจาง มีลักษณะใกล้เคียงกับปลาดุกลำพัน (*C. nieuhofii*) ที่อยู่ในสกุลเดียวกัน แต่ปลาดุกลำพันภูเขามีลำตัวที่สั้นกว่าและพบในแหล่งน้ำแถบภูเขาในภาคอีสานและภาคใต้ของประเทศไทยเท่านั้น โดยอาจพบได้ในประเทศมาเลเซีย หรือภาคตะวันออกของไทยด้วย ปัจจุบันพบน้อยมาก สถานภาพจึงไม่เป็นที่แน่ชัด
 
## อ้างอิง

## แหล่งข้อมูลอื่น
ข้อมูลปลาดุกลำพันภูเขาเพิ่มเติม 

หมวดหมู่:ปลาดุก
หมวดหมู่:ปลาที่พบในประเทศไทย
หมวดหมู่:สิ่งมีชีวิตเฉพาะถิ่น
ธีรพงศ์ เหลียวรักวงศ์

**ธีรพงศ์ เหลียวรักวงศ์** (เกิด 4 กันยายน พ.ศ. 2504) ชื่อเล่น **บี๋** เป็นช่างภาพ นายแบบ นักแสดงลูกครึ่งไทย-อังกฤษ เป็นที่รู้จักในช่วงนิตยสาร หนุ่มสาว รุ่งเรืองตีพิมพ์ภาพถ่ายของนางแบบอาทิเช่น ต่าย เพ็ญพักตร์ และนางแบบชื่อดังหลายท่าน รวมถึงยังเป็นช่างภาพให้กับนิตยสาร Play boy และได้ร่วมงานกับ นาตาลี เกลโบวา (Natalie Glebova) นางงามสาวชื่อดังชาวแคนาดา ดีกรีนางงามจักรวาล ปี 2548 หรือ Miss Universe 2005
## ประวัติ
ธีรพงศ์ เรียนจบด้านการถ่ายภาพศิลป์และศิลปะสาขางานปั้น จากมหาวิทยาลัยชื่อดังในประเทศอังกฤษจากมหาวิทยาลัยเคมบริดจ์ และเมื่อกลับมายังเมืองไทย จึงได้เริ่มทำงานด้านโฆษณาเป็นงานแรก ทำงานถ่ายภาพโฆษณา รับงานอิสระ และได้โดยเริ่มต้นอาชีพถ่ายภาพแบบนู้ด กับนิตยสารหนุ่มสาว (นิตยสารนู้ด) และนอกจากเป็นช่างภาพแล้วยังเป็นนายแบบสมัครเล่น นายแบบโฆษณา เช่น ฟิล์มสีฟูจิ

อีกทั้งธีรพงศ์ เหลียวรักวงศ์ ยังทำงานด้านการแสดงภาพยนตร์และละครโทรทัศน์อีกด้วย โดยธีรพงศ์ได้เริ่มแสดงหนังเรื่องแรกคือ *ล่าข้ามโลก* (2526) 

นอกจากนี้ธีรพงศ์ ยังมีผลงานแสดงชื่อดังอีกหลายเรื่อง อาทิ ในปี พ.ศ. 2553 ได้ร่วมแสดงภาพยนตร์เรื่อง *[[ชั่วฟ้าดินสลาย (ภาพยนตร์ ปีพ.ศ. 2553)|ชั่วฟ้าดินสลาย]]* ซึ่งกำกับโดยหม่อมหลวงพันธุ์เทวนพ เทวกุล

## ชีวิตส่วนตัว
ด้านชีวิตส่วนตัว ปัจจุบัน ธีรพงศ์สมรสกับอดีตนักร้องสาวเสียงใสชื่อดัง ภัสสร บุณยเกียรติ (ฮันนี่) และมีบุตรชายด้วยกัน 1 คน ชื่อ อินทัช เหลียวรักวงศ์ (อินดี้) ซึ่งปัจจุบันอินทัชได้เป็นนักแสดงอย่างเต็มตัวแล้ว

## ผลงานการแสดง
### ภาพยนตร์
* 2526 *ล่าข้ามโลก*   รับบท สกาล
* 2526 *[[สงครามเพลง]]* รับบท คัมภีร์
* 2527 *สาวดินระเบิด* 
* 2527 *[[ผ่าโลกบันเทิง]]* รับบท สตางค์
* 2527 *โสเภณีสงคราม* 
* 2533 *สงครามเพลงแผน 2* รับบท บี๋ 
* 2533 *รับบท​ใหม่...ไม่มีเธอ* 
*2540 *18-80 เพื่อนซี้ไม่มีซั้ว* รับบท เกียรติ
* 2542 *แตก 4 รักโลภ โกรธ เลว* รับบท อำนาจ
* 2546 *ทอง 7* (เทเลมูฟวี่ ภาพยนตร์วีซีดี)
* 2553 *[[อาฟเตอร์สคูล วิ่งสู้ฝัน]]* (รับเชิญ)
* 2553 *[[ใคร...ในห้อง]]*  รับบท วิรัช
* 2553 *[[ชั่วฟ้าดินสลาย (ภาพยนตร์ พ.ศ. 2553)|ชั่วฟ้าดินสลาย]]* รับบท พะโป้
* 2554 *ตี๋ใหญ่ จอมขมังเวทย์* รับบท สารวัตรสมเกียรติ
* 2554 *เกิดอีกทีมีเตะ* รับบท พ่อ
* 2565 *[[คืนหมีฆ่า The World of Killing People]]*
* 2569 *พระไม้*

### ละครโทรทัศน์

## อ้างอิง

## แหล่งข้อมูลอื่น
*

หมวดหมู่:นักแสดงชายชาวไทย
หมวดหมู่:นักถ่ายภาพชาวไทย
หมวดหมู่:ชาวไทยเชื้อสายอังกฤษ
รอเฌ แบลโซ

**รอเฌ ชาร์ล อ็องเดร อ็องรี แบลโซ** (; ค.ศ. 1895 — 1981) เป็นผู้นำการทหารชาวฝรั่งเศส เป็นผู้บัญชาการทหารฝรั่งเศสระหว่างสงครามโลกครั้งที่สองและสงครามอินโดจีนครั้งที่หนึ่ง แบลโซได้ปฏิบัติหน้าที่ในอินโดจีนในช่วงสองปีสุดท้ายของสงครามโลกครั้งที่สอง โดยรับหน้าที่บังคับบัญชากองกำลังรบนอกประเทศฝรั่งเศสภาคพื้นตะวันออกไกล ตามคำสั่งของชาร์ล เดอ โกล หลังสงครามยุติ แบลโซได้นำคณะเสนาธิการทหารจำนวนห้าสิบนายไปยังอินโดจีนในส่วนหนึ่งของความร่วมมือระหว่างเจ้าหน้าที่กองกำลัง 136 Special Operations Executive ของอังกฤษ และรัฐบาลฝรั่งเศสเพื่อรักษาอำนาจของฝรั่งเศสในเอเชียตะวันออกเฉียงใต้ โดยได้รับการอนุมัติจากลอร์ดฟิลิป เมานต์แบตเทนในปี ค.ศ. 1943 แบลโซได้เดินทางไปบัญชาการกองกำลังฝรั่งเศสในอินโดจีนระหว่าง ค.ศ. 1948 จนถึง ค.ศ. 1949 ต่อจากฌ็อง-เอเตียน วาลุย ก่อนที่ตำแหน่งดังกล่าวจะสืบทอดต่อโดยมาร์แซล-มอริส การ์ป็องตีเย

## อ้างอิง

## บรรณานุกรม

* Bodinier, Gilbert, *La Guerre d'Indochine, 1945-1954: textes et documents*, France Armée de terre, service historique, 1987.
* Chapuis, Oscar. *The Last Emperors of Vietnam: From Tu Duc to Bao Dai*, Greenwood Publishing Group, 2000. ISBN 0313311706
* Currey, Cecil B. *Victory at Any Cost: The Genius of Viet Nam's Gen. Vo Nguyen Giap* Potomac Books Inc. 2005. ISBN 1574887424
* Duiker, William J. *U.S. Containment Policy and the Conflict in Indochina*, Stanford University Press, 1994. ISBN 0804722838
* Lawrence, Mark Atwood and Fredrik Logevall, *The First Vietnam War: Colonial Conflict and Cold War Crisis*, Harvard University Press, 2007. ISBN 0674023714
* Thomas, Martin, *Silent Partners: SOE's French Indo-China Section, 1943-1945*, *Modern Asian Studies*, p. 943-976, Cambridge University Press, 2000.
* Tucker, Spencer C. *Vietnam*, Routledge, 1999. ISBN 1857289226
* Biography of: Blaizot, Roger-Charles-André-Henri, Lieutenant-General. (1895 – 1981)
 

หมวดหมู่:ทหารในสงครามโลกครั้งที่สอง
หมวดหมู่:ทหารในสงครามอินโดจีนครั้งที่หนึ่ง
การก่อตัวของดาวฤกษ์

[thumb|ภาพจาก[กล้องฮับเบิล ซึ่งรู้จักกันในชื่อ *[[เสาหลักแห่งการสร้าง]]* อันเป็นบริเวณที่เป็นแหล่งก่อตัวดาวฤกษ์ภายในเนบิวลานกอินทรี]]

**การก่อตัวของดาวฤกษ์** คือกระบวนการที่ส่วนหนาแน่นมากๆ ในเมฆโมเลกุลเกิดการยุบตัวลงกลายเป็นลูกกลมพลาสมาเพื่อก่อตัวขึ้นเป็นดาวฤกษ์ ในฐานะสาขาหนึ่งในการศึกษาดาราศาสตร์ การก่อตัวของดาวฤกษ์ยังรวมไปถึงการศึกษาสสารระหว่างดาวและเมฆโมเลกุลยักษ์ ในฐานที่เป็นสื่อกลางในกระบวนการก่อตัวของดาว และการศึกษาวัตถุดาวฤกษ์อายุน้อยและการก่อตัวของดาวเคราะห์ด้วย ทฤษฎีการก่อตัวของดาวฤกษ์นอกจากศึกษาเกี่ยวกับการกำเนิดดาวฤกษ์เดี่ยวแล้ว ยังรวมไปถึงการศึกษาทางสถิติเกี่ยวกับดาวคู่และฟังก์ชันมวลตั้งต้น

## แหล่งกำเนิดดาวฤกษ์
### เมฆระหว่างดาว
ในดาราจักรชนิดก้นหอยเหมือนอย่างทางช้างเผือกนี้มีดาวฤกษ์ ซากดาวฤกษ์ สสารระหว่างดาว และฝุ่นมากมาย แก๊สส่วนที่เหลืออยู่โดยมากเป็นฮีเลียม ซึ่งในบรรดาสสารนี้มีองค์ประกอบเคมีล้วนไปด้วยธาตุหนัก ซึ่งถูกสร้างขึ้นจากดวงดาวหลังจากที่มันผ่านพ้นจุดจบในแถบลำดับหลัก ส่วนที่มีความหนาแน่นสูงกว่าส่วนอื่นๆ ในสสารระหว่างดาว จะรวมตัวกันเป็นกลุ่มเมฆ หรือ เนบิวลา อันเป็นบริเวณที่ดาวฤกษ์ก่อตัวขึ้น ส่วนดาราจักรชนิดรีจะสูญเสียส่วนประกอบที่เย็นภายในสสารระหว่างดาวไปเป็นเวลานานนับพันล้านปีแล้ว ทำให้ดาราจักรเหล่านั้นไม่อาจมีกลุ่มเมฆเนบิวลาได้นอกจากจะไปรวมตัวเข้ากับดาราจักรอื่น

ภายในเนบิวลาที่หนาแน่นมากๆ นี้เองเป็นที่ซึ่งดาวฤกษ์ถือกำเนิดขึ้น ไฮโดรเจนจำนวนมากอยู่ในรูปแบบโมเลกุล (H2) ดังนั้นเมฆเนบิวลาเหล่านี้จึงถูกเรียกว่า เมฆโมเลกุล เมฆที่ใหญ่มากๆ เรียกว่า เมฆโมเลกุลยักษ์ ซึ่งมีความหนาแน่นประมาณ 100 อนุภาคต่อลูกบาศก์เซนติเมตร เส้นผ่านศูนย์กลางราว 100 ปีแสง มวลขนาด 6 ล้านเท่าของมวลดวงอาทิตย์ มวลประมารครึ่งหนึ่งของมวลในดาราจักรทั้งหมดพบอยู่ในเมฆโมเลกุลเหล่านี้ ในทางช้างเผือกมีเมฆโมเลกุลอยู่ประมาณ 6,000 กลุ่ม มวลรวมมากกว่า 100,000 เท่าของมวลดวงอาทิตย์ เนบิวลาที่อยู่ใกล้ดวงอาทิตย์ของเราที่สุดซึ่งมีดาวฤกษ์ขนาดใหญ่กำลังก่อตัวอยู่ คือเนบิวลานายพราน

### การยุบตัวของเมฆ
เมฆแก๊สระหว่างดาวจะดำรงสภาวะสมดุลอุทกสถิตเอาไว้ได้ตราบที่พลังงานจลน์ของแรงดันแก๊สภายในยังสมดุลกับพลังงานศักย์ของแรงโน้มถ่วงภายใน ถ้าเมฆมีมวลมากพอจนกระทั่งแรงดันแก๊สไม่สามารถจะรองรับเอาไว้ได้อีก กลุ่มเมฆก็จะยุบตัวลงเนื่องจากแรงโน้มถ่วง มวลสูงสุดที่กลุ่มเมฆจะยุบตัวลงนี้เรียกว่า มวลของฌ็อง (Jeans mass) ซึ่งมีค่าขึ้นอยู่กับอุณหภูมิและความหนาแน่นของเมฆ โดยทั่วไปมีค่าหลายพันถึงหลายแสนเท่าของมวลดวงอาทิตย์ ค่านี้สอดคล้องกับค่าเฉลี่ยมวลของกระจุกดาวเปิด ซึ่งเป็นผลลัพธ์สุดท้ายจากกลุ่มเมฆที่ยุบตัวนี้

## อ้างอิง

หมวดหมู่:ดาราศาสตร์ดาวฤกษ์
หมวดหมู่:การก่อตัวของดาวฤกษ์
ดาวยักษ์ใหญ่แดง

**ดาวยักษ์ใหญ่แดง** ( หรือ **RSGs**) เป็นดาวยักษ์ที่มีค่าสเปกตรัมชนิด K หรือ M เป็นดาวฤกษ์ขนาดใหญ่ที่สุดในเอกภพเมื่อดูในแง่ของปริมาตร แม้จะไม่ใช่ดาวที่มีมวลมากที่สุด ดาวที่รู้จักกันว่าเป็นดาวยักษ์ใหญ่แดง ได้แก่ ดาวบีเทลจุส และ ดาวปาริชาต

ดาวฤกษ์ประเภทนี้อยู่ในช่วงเวลาท้าย ๆ ของวิวัฒนาการของดาวฤกษ์มวลมาก บรรยากาศรอบนอกของดาวจะลอยตัวและบางมาก ทำให้รัศมีของดาวขยายใหญ่ขึ้นมาก และอุณหภูมิพื้นผิวต่ำ

## อ้างอิง
ปลาเพียวขุ่น

**ปลาเพียวขุ่น** (; ) เป็นปลาน้ำจืดชนิดหนึ่งในวงศ์ปลาเนื้ออ่อน (Siluridae) มีรูปร่างลักษณะคล้ายปลาก้างพระร่วง (*K. vitreolus*) ที่อยู่ในวงศ์และสกุลเดียวกัน แต่ปลาเพียวขุ่นจะมีขนาดลำตัวที่ใหญ่กว่า มีลำตัวที่ขุ่นทึบกว่า และมีหนวดยาวกว่า ในประเทศไทย อาศัยอยู่เฉพาะป่าพรุโต๊ะแดงในจังหวัดนราธิวาสเท่านั้น ในต่างประเทศพบตามพรุคาบสมุทรมลายู โดยมีอุปนิสัยและพฤติกรรมคล้ายกับปลาก้างพระร่วง จึงได้มีอีกชื่อเรียกชื่อหนึ่งว่า "ปลาก้างพระร่วงป่าพรุ"

นิยมเลี้ยงเป็นปลาสวยงามอีกชนิดหนึ่ง

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:สกุลปลาก้างพระร่วง
หมวดหมู่:ปลาป่าพรุ
หมวดหมู่:ปลาตู้
หมวดหมู่:ปลาที่พบในประเทศไทย
รายชื่อตอนในแฟรี่เทล (มังงะ)

**[[แฟรี่เทล]]ฉบับ[[มังงะ]]** ในประเทศญี่ปุ่นตีพิมพ์ครั้งแรกในนิตยสารการ์ตูนรายสัปดาห์ โชเน็นแม็กกาซีนรายสัปดาห์ เมื่อปี พ.ศ. 2549 และในรูปแบบรวมเล่ม ตีพิมพ์โดย สำนักพิมพ์โคดันฉะ
ในประเทศไทยตีพิมพ์ครั้งแรกในนิตยสารการ์ตูนรายสัปดาห์ KC.WEEKLY เมื่อปี พ.ศ. 2550 และในรูปแบบรวมเล่ม ตีพิมพ์โดย สำนักพิมพ์วิบูลย์กิจ
ผู้เขียนญี่ปุ่น:ฮิโระ มาชิมะ (Hiro Mashima)

## แฟรี่เทล

## แฟรี่เทล ซีโร่

## อ้างอิง

* วันวางจำหน่ายเล่มแรกถึงปัจจุบัน 
* แฟรี่เทล 
* แฟรี่เทล วิกิ 

หมวดหมู่:รายชื่อตอนของมังงะ
หมวดหมู่:แฟรี่เทล
ท่าอากาศยานฟูกูชิมะ

**ท่าอากาศยานฟูกูชิมะ** () เป็นท่าอากาศยานตั้งอยู่ที่เมืองซูกางาวะ จังหวัดฟูกูชิมะ ประเทศญี่ปุ่น ตั้งอยู่ห่างจากสถานีโคริยามะไปทางทิศตะวันตกเฉียงใต้ 19.1 กิโลเมตร

## สายการบินและจุดหมายปายทาง

## อ้างอิง

## แหล่งข้อมูลอื่น
*  เว็บไซต์ทางการ
* แนะนำท่าอากาศยานฟูกูชิมะ  จาก เจแปนแอร์ไลน์

## ดูเพิ่ม
* รายชื่อท่าอากาศยานในประเทศญี่ปุ่น

ฟ
หมวดหมู่:การขนส่งในจังหวัดฟูกูชิมะ
หมวดหมู่:สิ่งก่อสร้างในจังหวัดฟูกูชิมะ
ไซปรัสแอร์เวย์ (ค.ศ. 1947–2015)

**ไซปรัสแอร์เวย์** () เป็นอดีตสายการบินประจำชาติของประเทศไซปรัส โดยมีฐานการบินที่ท่าอากาศยานนานาชาติลาร์นากา และมีสำนักงานใหญ่ในนิโคเซีย ก่อนการเลิกดำเนินงาน สายการบินให้บริการเที่ยวบินสู่จุดหมายปลายทาง 13 แห่งในทวีปยุโรป ตะวันออกกลาง แอฟริกา และตะวันออกกลาง

ในเดือนกรกฎาคม ค.ศ. 2016 ชาร์ลีแอร์ไลน์ได้รับสิทธิ์การใช้เครื่องหมายการค้าของสายการบิน

## จุดหมายปลายทาง
thumb|จุดหมายปลายทางของไซปรัสแอร์เวย์ในปี 2012
ไซปรัสแอร์เวย์เคยให้บริการเที่ยวบินสู่จุดหมายปลายทางในทวีปยุโรป ตะวันออกกลาง แอฟริกา และตะวันออกกลาง

### ข้อตกลงการบินร่วม
ไซปรัสแอร์เวย์เคยทำข้อตกลงการบินร่วมกับสายการบินดังต่อไปนี้:

* แอโรฟลอต
* แอร์ฟรานซ์
* อาลีตาเลีย
* บัลแกเรียแอร์
* สายการบินเอทิฮัด
* กัลฟ์แอร์
* เคแอลเอ็ม
* มิดเดิลอีสต์แอร์ไลน์
* ทารูม
* เวอร์จินแอตแลนติก

## ฝูงบิน
[thumb|[แอร์บัส เอ320|แอร์บัส เอ320-200 ของไซปรัสแอร์เวย์]]
ก่อนการเลิกดำเนินงาน ไซปรัสแอร์เวย์มีเครื่องประจำการในฝูงบินดังนี้:
}
!รวม
|-
|แอร์บัส เอ320-200
| style="text-align: center" |14
| style="text-align: center" |0
|12
|150
|162
|
|-
!รวม
!14
!
! colspan="3" |
!
|}
ไซปรัสแอร์เวย์มีอายุฝูงบินเฉลี่ย 11.3 ปี

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์กองช่างไซปรัสแอร์เวย์ 

ซ
ซ
หมวดหมู่:สายการบินสัญชาติไซปรัส
หมวดหมู่:บริษัทที่ก่อตั้งในปี พ.ศ. 2490
หมวดหมู่:บริษัทของไซปรัส
หมวดหมู่:สายการบินที่ก่อตั้งในปี พ.ศ. 2490
ปลาช่อนเอเชีย

**ปลาช่อนเอเชีย** () สกุลปลาน้ำจืดจำพวกหนึ่ง ในวงศ์ปลาช่อน (Channidae) ปลาในสกุลนี้ มีรูปร่างโดยรวมคือ รูปร่างเรียวทรงกระบอก ส่วนหัวโตจะงอยปากยื่น ปากกว้าง ตาโต มีฟันเป็นเขี้ยวบนขากรรไกร หัวด้านบนราบ ถ้าดูจากตอนบนจะโค้งมนคล้ายงู ลำตัวค่อนข้างกลม ครีบหลังและครีบก้นยาว ครีบหางปลายมน ครีบอกใหญ่ ครีบท้องเล็ก เกล็ดใหญ่มีขอบเรียบ  มีอวัยวะช่วยหายใจเป็นหลืบเนื้อสีแดงอยู่ในคอหอย เรียกว่า "Suprabranchia" จึงสามารถอยู่ในแหล่งน้ำที่มีออกซิเจนต่ำได้ ลำตัวมีลวดลายและสีสันแตกต่างกันออกไปตามแต่ละชนิด ใช้ชื่อสกุลว่า *Channa* (/ชาน-นา/)

ลักษณะสำคัญของสกุลนี้ คือ หัวและแก้มปกคลุมด้วยเกล็ด ฐานครีบหลังยาวกว่าฐานครีบก้น หัวกว้างและแบน ปากกว้าง มุมปากยาวเลยหลังตา นัยน์ตาอยู่ค่อยมาทางปลายจะงอยปาก

แพร่กระจายพันธุ์ในทวีปเอเชีย พบได้ในภูมิภาคเอเชียใต้, เอเชียตะวันออกเฉียงใต้ ไปจนถึงเอเชียตะวันออก

มีขนาดรูปร่างแตกต่างกันอย่างมากตามแต่ละชนิด โดยพบมีความยาวตั้งแต่ 1.5 เมตร เช่น *[[ปลาชะโด|C. micropeltes]]* หรือ *[[ปลาช่อนงูเห่า|C. aurolineatus]]* ไปจนถึงไม่ถึงหนึ่งฟุต คือ ปลาช่อนแคระ

## การจำแนก
ปัจจุบันจำแนกออกได้เป็น 34 ชนิด  แต่หลายชนิดก็ยังมิได้มีการระบุชนิดหรืออนุกรมวิธานชัดเจน บางชนิดเป็นปลาเศรษฐกิจที่สำคัญ ในชนิดที่มีสีสันสวยงามหรือมีขนาดเล็ก นิยมเลี้ยงเป็นปลาสวยงาม

* *[[Channa amphibeus]]* (McClelland, 1845) (ปลาช่อนบอร์นา)
* *[[Channa andrao]]* Britz, 2013  (ปลาช่อนแอนดริว)
* *[[Channa argus]]* (Cantor, 1842) (ปลาช่อนเหนือ)
* *[[Channa asiatica]]* (Linnaeus, 1758) (ปลาช่อนเอเชียติกา)
* *[[Channa aurantimaculata]]* Musikasinthorn, 2000 (ปลาช่อนออแรนติ)
* *[[Channa aurantipectoralis]]* Lalhlimpuia, Lalronunga & Lalramliana, 2016 
* *[[Channa bankanensis]]* (Bleeker, 1853) 
* *[[Channa baramensis]]* (Steindachner, 1901) 
* *[[Channa barca]]* (Hamilton, 1822) (ปลาช่อนบาร์กา)
* *[[Channa bleheri]]* Vierke, 1991 (ปลาช่อนเจ็ดสี, ปลาช่อนเรนโบว์)
* *[[Channa burmanica]]* Chaudhuri, 1919 
* *[[Channa cyanospilos]]* (Bleeker, 1853) 
* *[[Channa diplogramma]]* (Day, 1865) (ปลาชะโดอินเดีย)
* *[[Channa gachua]]* (Hamilton, 1822) (ปลาก้าง, ปลากั้ง)
* *[[Channa harcourtbutleri]]* (Annandale, 1918)
* *[[Channa lucius]]* (Cuvier, 1831) (ปลาช่อนไช, ปลากะสง)
* *[[Channa maculata]]* (Lacépède, 1801) 
* *[[Channa marulioides]]* (Bleeker, 1851) (ปลาช่อนทอง, ปลาช่อนข้าหลวง)
* *[[Channa marulius]]* (Hamilton, 1822) (ปลาช่อนงูเห่าอินเดีย)
* *[[Channa melanoptera]]* (Bleeker, 1855)
* *[[Channa melanostigma]]* Geetakumari & Vishwanath, 2011 
* *[[Channa melasoma]]* (Bleeker, 1851) (ปลาช่อนดำ, ปลาพังกับ, ปลาช่อนเจ้าฟ้า)
* *[[Channa micropeltes]]* (Cuvier, 1831) (ปลาชะโด, ปลาแมลงภู่)
* *[[Channa ninhbinhensis]]* Nguyễn, 2011 
* *[[Channa nox]]* Zhang, Musikasinthorn & Watanabe, 2002 
* *[[Channa orientalis]]* Bloch & Schneider, 1801 (ปลาช่อนศรีลังกา)
* *[[Channa ornatipinnis]]* Britz, 2008
* *[[Channa panaw]]* Musikasinthorn, 1998 (ปลาช่อนพานาว)
* *[[Channa pardalis]]* Knight, 2016 
* *[[Channa pleurophthalma]]* (Bleeker, 1851) (ปลาช่อนจุดอินโด)
* *[[Channa pulchra]]* Britz, 2007 (ปลาช่อนพุลชรา)
* *[[Channa punctata]]* (Bloch, 1793) 
* *[[Channa stewartii]]* (Playfair, 1867) (ปลาช่อนสจวต, ปลาช่อนอัสสัม)
* *[[Channa striata]]* (Bloch, 1793) (ปลาช่อน)

## อ้างอิง

## แหล่งข้อมูลอื่น

หมวดหมู่:วงศ์ปลาช่อน
ปลาช่อนงูเห่าอินเดีย

**ปลาช่อนงูเห่าอินเดีย** () ปลาน้ำจืดชนิดหนึ่ง มีชื่อวิทยาศาสตร์ว่า *Channa marulius* ในวงศ์ปลาช่อน (Channidae)

มีรูปร่างเพรียวยาวคล้ายกับปลาช่อนงูเห่า (*C. aurolineatus*) ที่อยู่ในสกุลเดียวกัน แต่ปลาช่อนงูเห่าอินเดียมีรูปร่างที่อ้วนป้อมกว่า สีของลำตัวก็เข้มกว่า โดยจะออกไปทางสีน้ำตาลแดง มีจุดสีดำขนาดใหญ่เรียงตัวกันประมาณ 5 จุด ข้างลำตัว และมีจุดประสีขาวมากกว่า ส่วนท้องมีสีขาว และมีอุปนิสัยดุร้ายก้าวร้าวน้อยกว่า

มีถิ่นกำเนิดในอนุทวีปอินเดียและปัจจุบันเป็นชนิดพันธุ์ต่างถิ่นแถบรัฐฟลอริดาของสหรัฐอเมริกา เนื่องจากถูกนำเข้าไปเป็นปลาสำหรับเกมกีฬาตกปลา มีการขยายพันธุ์ด้วยการทำรังวางไข่ โดยพ่อแม่ปลาดูแลลูกปลาด้วยความดุร้าย

ขนาดเมื่อโตเต็มที่ประมาณ 183 เซนติเมตร นิยมเลี้ยงเป็นปลาสวยงาม นอกจากนี้แล้วปลาช่อนงูเห่าอินเดียที่พบในประเทศศรีลังกา อาจแบ่งออกได้เป็นชนิดย่อยว่า *C. m. ara* (Deraniyagala, 1945)

## ดูเพิ่ม
* ปลาช่อนงูเห่า

## อ้างอิง

## แหล่งข้อมูลอื่น
* รูปและข้อมูลจาก Fishbase.org 

หมวดหมู่:วงศ์ปลาช่อน
หมวดหมู่:ปลาที่พบในประเทศอินเดีย
หมวดหมู่:ปลาตู้
ปลาช่อนจุดอินโด

**ปลาช่อนจุดอินโด** () เป็นปลาช่อนชนิดหนึ่ง มีชื่อวิทยาศาสตร์ว่า *Channa pleurophthalma* ในวงศ์ปลาช่อน (Channidae)

มีรูปร่างเพรียวยาวในวัยอ่อน  แต่เมื่อปลาโตขึ้นแล้วจะเปลี่ยนเป็นหัวแหลมแต่ส่วนลำตัวกลับป้อม คล้ายปลาชะโด (*C. miropeltes*) ซึ่งอยู่ในสกุลเดียวกัน ปลาขนาดเล็กจะมีลำตัวสีเขียว, สีน้ำเงินหรือแกมน้ำตาลในบางตัว ส่วนท้องสีขาว เมื่อโตขึ้นจะมีลักษณะเด่น คือ มีจุดสีดำที่ล้อมด้วยวงสีส้มกลมคล้ายดวงตาขนาดใหญ่อันเป็นที่มาของชื่อ  เรียงกันบริเวณข้างลำตัว  โดยจุดแรกจะพบบนแก้มหรือกระดูกปิดเหงือก จุดสุดท้ายจะพบบริเวณคอดหาง โดยจะมีประมาณ 3-7 จุด ในปลาแต่ละตัวอาจมีไม่เท่ากัน หรือข้างสองก็ไม่เท่ากัน และเมื่อปลาโตเต็มวัยจุดเหล่านี้จะกลายเป็นกระจายเป็นจุดกระสีดำตามตัวแทน

มีขนาดโตเต็มที่ประมาณ 40 เซนติเมตร พบกระจายพันธุ์ในทางตะวันออกเฉียงใต้ของเกาะสุมาตรา และยังพบในแถบตะวันตกเฉียงใต้ของเกาะบอร์เนียว และในจังหวัดกาลีมันตัน

พบมีการบริโภคในท้องถิ่น และยังนิยมเลี้ยงเป็นปลาสวยงาม แต่ทว่าเป็นปลาที่เลี้ยงให้รอดได้ยาก เนื่องจากปลาขนาดเล็กมักจะปรับตัวให้กับสภาพน้ำในสถานที่เลี้ยงไม่ได้ เพราะเป็นปลาที่อยู่ในน้ำที่มีสภาพความเป็นกรดของน้ำค่อนข้างต่ำ

## อ้างอิง

## แหล่งข้อมูลอื่น
* ข้อมูลปลาช่อนจุดอินโด

หมวดหมู่:วงศ์ปลาช่อน
หมวดหมู่:ปลาตู้
ปลาก้างอินเดีย

**ปลาก้างอินเดีย** หรือ **ปลากั๊งอินเดีย** (; ) ปลาน้ำจืดขนาดเล็กในวงศ์ปลาช่อน (Channidae) มีรูปร่างและขนาดลำตัวคล้ายคลึงกับปลาก้าง (*C. limbata*) ที่พบในภูมิภาคเอเชียอาคเนย์มาก  แต่ทว่า ปลาก้างอินเดียนั้นจะมีลำตัวที่ป้อมสั้นกว่า มีจำนวนเกล็ดที่ใต้ขากรรไกรล่างทั้งสองข้างเกล็ดเดียว  มีขอบใต้ดวงตาสีแดง และไม่มีครีบท้อง การแพร่ขยายพันธุ์ ปลาเพศผู้จะเป็นฝ่ายอมไข่ในปากจนกว่าลูกปลาจะฟักเป็นตัว และดูแลลูกปลาใกล้ชนิดคู่กับปลาเพศเมีย

สีสันบนลำตัวนั้นมีหลากหลายเช่นเดียวกับปลาก้าง  มีการกระจายพันธุ์ในภูมิภาคเอเชียใต้ โดยพบที่อินเดีย, รัฐอัสสัม, บังกลาเทศ, ปากีสถาน ไปจนถึงตอนใต้ของประเทศจีน

นิยมเลี้ยงเป็นปลาสวยงามเช่นเดียวกับปลาก้าง และปลาช่อนเจ็ดสี (*C. bleheri*) ซึ่งเป็นปลาที่เป็นขนาดเล็กในวงศ์เดียวกันเช่นกัน

อนึ่ง ปลาก้างที่พบในภูมิภาคเอเชียอาคเนย์รวมถึงประเทศไทย โดยมากจะใช้ชื่อวิทยาศาสตร์ว่า *Channa gachua* เช่นเดียวกับปลาก้างอินเดีย แต่ทว่าข้อเท็จจริงแล้วปลาทั้ง 2 ชนิดนั้นมีความแตกต่างกันพอสมควร แต่ทว่ายังไม่มีเอกสารหรือการยืนยันอย่างถูกต้องจากฝ่ายวิชาการ โดยในทัศนะของนักมีนวิทยาบางท่านเห็นว่า ปลาก้างชนิดที่พบในในภูมิภาคเอเชียอาคเนย์ สมควรใช้ชื่อวิทยาศาสตร์ว่า *Channa limbata* (Cuvier, 1831) หรือ *Channa* aff. *limbata* 

## ดูเพิ่ม
*ปลาช่อนแคระ

## อ้างอิง

## แหล่งข้อมูลอื่น
*Dwarf Snakehead - ''Channa gachua'' 

หมวดหมู่:วงศ์ปลาช่อน
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศจีน
หมวดหมู่:ปลาตู้
สนธิสัญญาชายแดนเยอรมนี-โปแลนด์ (2533)

**สนธิสัญญาชายแดนเยอรมนี-โปแลนด์** ในปี พ.ศ. 2533 เป็นการตกลงครั้งสุดท้ายในการกำหนดพรมแดนโปแลนด์-เยอรมนี ซึ่งในแง่ของกฎหมายระหว่างประเทศแล้ว นับเป็นประเด็นปัญหาที่อยู่ในระหว่างการพิจารณามาตั้งแต่ พ.ศ. 2488 สนธิสัญญาดังกล่าวได้รับการลงนามในรัฐมนตรีว่าการกระทรวงการต่างประเทศของทั้งสองประเทศ กชือชตอฟ ซกูบีแชฟสกี และฮันส์-ดีทริช เกนเชอร์ เมื่อวันที่ 14 พฤศจิกายน พ.ศ. 2533 ได้รับการให้สัตยาบันโดยเซย์มของโปแลนด์ เมื่อวันที่ 26 พฤศจิกายน พ.ศ. 2534 และบุนเดสทักของเยอรมนี เมื่อวันที่ 16 ธันวาคม พ.ศ. 2534 และมีผลบังคับใช้หลังการแลกเปลี่ยนเอกสารการให้สัตยาบันเมื่อวันที่ 16 มกราคม พ.ศ. 2535 

สนธิสัญญาฉบับดังกล่าวมีชื่อเต็มว่า "สนธิสัญญาระหว่างสหพันธ์สาธารณรัฐเยอรมนีและสาธารณรัฐโปแลนด์ว่าด้วยการยืนยันพรมแดนระหว่างทั้งสองประเทศ 14 พฤศจิกายน พ.ศ. 2534" (; ) 

## ประวัติศาสตร์
ในความตกลงพ็อทซ์ดัมในปี พ.ศ. 2488 ฝ่ายสัมพันธมิตรในสงครามโลกครั้งที่สองได้กำหนดแนวโอเดอร์-นิซเซเป็นเส้นแบ่งเขตระหว่างเขตปกครองโซเวียตในเยอรมนีและโปแลนด์ โดยให้การกำหนดพรมแดนด้านตะวันตกของโปแลนด์ครั้งสุดท้ายเกิดขึ้นในการตกลงสันติภาพในภายหลัง  สนธิสัญญาซกอแชเล็ตส์ ในปี พ.ศ. 2493 ระหว่างเยอรมนีตะวันออกและสาธารณรัฐประชาชนโปแลนด์ได้ยืนยันพรมแดนดังกล่าวในขั้นสุดท้าย เยอรมนีตะวันตก ซึ่งมองว่าตนเป็นเพียงผู้เดียวที่เป็นผู้สืบทอดทางกฎหมายต่อจากนาซีเยอรมนี และไม่ยอมรับสถานะของเยอรมนีตะวันออก ยืนกรานว่าการตกลงขั้นสุดท้ายในปัญหาพรมแดนเยอรมนี-โปแลนด์จะต้องได้รับการยอมรับจากประเทศเยอรมนีที่รวมประเทศแล้วในอนาคตเท่านั้น ถึงแม้ว่าในทางปฏิบัติทั้งหมด เยอรมนีตะวันตกจะได้ยอมรับแนวโอเดอร์-นิซเซเป็นพรมแดนระหว่างทั้งสองประเทศแล้วตามสนธิสัญญาวอร์ซอ (2513) คำเคือนทางกฎหมานว่ามีเพียงสนธิสัญญาสันติภาพในอนาคตเท่านั้นจึงจะตกลงปัญหาดังกล่าวได้อย่างเป็นทางการยังคงมีผลอยู่ 

หลังจากการรวมประเทศเยอรมนีเกิดขึ้นในปี พ.ศ. 2533 ฝ่ายสัมพันธมิตรได้ให้อธิปไตยสมบูรณ์แก่เยอรมนีโดยมีเงื่อนไขว่าจะต้องให้การรับรองครั้งสุดท้ายต่อแนวโอเดอร์-นิซเซ ดังที่ระบุไว้ในมาตรา 1.2 ของสนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี การลงนามในสนธิสัญญาระหว่างเยอรมนีและโปแลนด์ในการรับรองแนวโอเดอร์-นิซเซเป็นพรมแดนภายใต้กฎหมายระหว่างประเทศเป็นหนึ่งในเงื่อนไขของสนธิสัญญารวมประเทศระหว่างเยอรมนีตะวันตกและเยอรมนีตะวันออกซึ่งได้รับการลงนามและมีผลบังคับใช้เมื่อวันที่ 3 ตุลาคม พ.ศ. 2533 โปแลนด์ยังได้ต้องการให้สนธิสัญญาดังกล่าวยุติความกำกวมที่เกี่ยวข้องกับประเด็นปัญหาด้านแนวพรมแดนตั้งแต่ พ.ศ. 2488

## เนื้อหา
ภายใต้เงื่อนไขของสนธิสัญญา ประเทศภาคีสัญญา:
* ยืนยันแนวพรมแดนตามสนธิสัญญาซกอแชเล็ตส์ในปี พ.ศ. 2493 ตลอดจนรัฐบัญญัติซึ่งควบคุมบังคับในภายหลัง และสนธิสัญญาวอร์ซอ พ.ศ. 2513
* ประกาศว่าพรมแดนดังกล่าวไม่สามารถถูกละเมิดได้นับจากนี้เป็นต้นไป และรับประกันการเคารพต่อเอกราชและบูรณภาพเหนือดินแดนระหว่างกัน
* ประกาศว่าทั้งสองประเทศจะต้องไม่มีการอ้างสิทธิ์เหนือดินแดนระหว่างกัน และจะไม่มีการอ้างสิทธิ์ดังกล่าวในอนาคต

ข้อตกลงดังกล่าวได้รับการเพิ่มเติมโดยสนธิสัญญาความเป็นเพื่อนบ้านและความร่วมมือฉันมิตร ได้รับการลงนามระหว่างเยอรมนีนและโปแลนด์เมื่อวันที่ 17 มิถุนายน พ.ศ. 2534

## อ้างอิง

หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาแนวพรมแดน
หมวดหมู่:สนธิสัญญาเกี่ยวข้องกับเยอรมนี
หมวดหมู่:สนธิสัญญาเกี่ยวข้องกับโปแลนด์
หมวดหมู่:การรวมประเทศเยอรมนี
ยูคลาโดเซรอส

**ยูคลาโดเซรอส** (*Eucladoceros*) เป็นสกุลของกวางขนาดใหญ่ ชื่อมีความหมายว่า เขาแยกเป็นหลายกิ่ง ค้นพบฟอสซิลที่ตะวันออกกลาง ยุโรป และเอเชีย ยูคลาโดเซรอส มีขนาดใหญ่ถึง 2.5 เมตร(8.2 ฟุต) ความยาวของลำตัวตอนยืนยาว 1.8 เมตร(5.9 ฟุต) ถือว่าเล็กกว่ากวางมูสในปัจจุบันเล็กน้อย มันมีเขาขนาดใหญ่ ซึ่งแตกกิ่งมากมาย รวมกันได้ 12 กิ่ง

หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปเอเชีย
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปยุโรป
หมวดหมู่:กวางยุคก่อนประวัติศาสตร์
กีฬากาบัดดี้ในเอเชียนเกมส์ 2010

**[[กาบัดดี้]]**ใน**[[เอเชียนเกมส์ 2010]]** ได้มีการจัดขึ้นใน Nansha Gymnasium เมืองกว่างโจว ประเทศจีน ตั้งแต่วันที่ 22 ถึง 26 พฤศจิกายน พ.ศ. 2553

## สรุปเหรีญรางวัล

#### ผู้ได้รับเหรียญรางวัล

## ผลการแข่งขัน
### ชาย
#### รอบแรก
##### กลุ่มเอ

22 พฤศจิกายน

23 พฤศจิกายน

24 พฤศจิกายน

##### กลุ่มบี

22 พฤศจิกายน

23 พฤศจิกายน

24 พฤศจิกายน

#### รอบตัดสิน

### หญิง
#### รอบแรก
##### กลุ่มเอ

22 พฤศจิกายน

23 พฤศจิกายน

24 พฤศจิกายน

##### กลุ่มบี

22 พฤศจิกายน

23 พฤศจิกายน

24 พฤศจิกายน

#### รอบตัดสิน

## อ้างอิง

## แหล่งข้อมูลอื่น
* Kabaddi Site of 2010 Asian Games 
* Men´s Schedule 
* Women´s Schedule 

หมวดหมู่:เอเชียนเกมส์ 2010
ไมก์ พอสเนอร์

**ไมเคิล พอสเนอร์** () เกิดเมื่อวันที่ 12 กุมภาพันธ์ ค.ศ. 1988 เป็นนักร้อง นักแต่งเพลง โปรดิวเซอร์ ชาวอเมริกัน พอสเนอร์ออกอัลบั้มเปิดตัวที่ชื่อชุด *[[31 Minutes to Takeoff]]* เมื่อวันที่ 10 สิงหาคม ค.ศ. 2010 อัลบั้มมีซิงเกิลติดท็อป 10 บนบิลบอร์ดฮอต 100 คือ  "Cooler Than Me", เช่นเดียวกับซิงเกิลที่ 2 ที่ชื่อ "Please Don't Go"

## อ้างอิง

หมวดหมู่:นักร้องอเมริกัน
หมวดหมู่:บุคคลจากดีทรอยต์
ปลาช่อนเจ็ดสี

**ปลาช่อนเจ็ดสี** หรือ **ปลาช่อนสายรุ้ง** () มีชื่อวิทยาศาสตร์ว่า *Channa bleheri* เป็นปลาช่อนแคระชนิดหนึ่งที่มีเฉพาะถิ่น บริเวณลุ่มแม่น้ำพรหมบุตรในรัฐอัสสัมและรัฐอรุณาจัลประเทศของอินเดีย เป็นหนึ่งในปลาช่อนชนิดที่มีสีสันสวยงามมากที่สุด

## การกระจายพันธุ์และนิรุกติศาสตร์
ในธรรมชาติสายพันธุ์นี้อาศัยอยู่ในแหล่งน้ำในรัฐอัสสัมของอินเดียเป็นหลัก โดยมีชื่อเรียกในภาษาอัสสัมว่า *sengeli* หรือ *chengeli* () ชื่อทวินามเป็นเกียรติแก่นักสำรวจและผู้ค้าปลาต่างถิ่น ไฮโค เบลเฮอร์ () ชาวเยอรมัน ที่ช่วยเหลือในการรวบรวมชนิดและมอบตัวอย่างให้กับนักมีนวิทยา เยิร์ค เฟียร์เค ()

เป็นปลาเฉพาะถิ่นของลุ่มแม่น้ำพรหมบุตร ปลาชนิดนี้มีถิ่นที่อยู่ที่เมืองดิบรูการห์ () ทางตะวันออกเฉียงเหนือของรัฐอัสสัม สายพันธุ์ที่ใกล้ชิดที่สุดคือ *Channa burmanica* ซึ่งมีถิ่นกำเนิดทางตอนเหนือของพม่า

## ลักษณะและความนิยมเป็นปลาตู้
จัดเป็นปลาในวงศ์ปลาช่อน (Channidae) ขนาดเล็กเช่นเดียวกับปลาก้าง (*C. limbata*) และปลาก้างอินเดีย (*C. gachua*) คือ ขนาดเมื่อโตเต็มที่มีขนาดไม่เกิน 20 เซนติเมตร แต่ได้ชื่อว่าเป็นปลาช่อนแคระที่มีสีสันสวยงามมาก โดยมีหลากหลายสีในตัวเดียวกัน ทั้ง ขาว, น้ำเงิน, แดง, ส้ม สลับกันไปบนพื้นลำตัวสีน้ำตาล  อีกทั้งครีบต่าง ๆ โดยเฉพาะครีบหูก็มีลวดลายเป็นริ้ว ๆ สีดำอีกด้วย 

นิยมเลี้ยงเป็นปลาสวยงามเช่นเดียวกับปลาช่อนชนิดที่มีลวดลายสวยงามอื่น โดยสามารถเลี้ยงรวมกับปลาช่อนสวยงามขนาดเล็กชนิดอื่น ๆ  ได้ เนื่องด้วยปลาในกลุ่มนี้จัดว่ามีอุปนิสัยไม่ดุร้ายก้าวร้าว อีกทั้งยังมีพฤติกรรมชอบอยู่รวมกันเป็นฝูง โดยเริ่มจากปลาวัยอ่อนที่มีความยาวประมาณหนึ่งเซนติเมตร (0.4 นิ้ว) ซึ่งจะมีลำตัวสีเหลือง และเมื่อโตเต็มวัยจึงจะมีจุดสีส้มหรือสีแดงขนาดใหญ่บนลำตัว

พฤติกรรมในธรรมชาติ ปลาช่อนกลุ่มนี้จะอาศัยอยู่ในสภาพที่มีอุณหภูมิหลากหลายเปลี่ยนแปลงต่างขั้วกันในรอบปี ตั้งแต่ฤดูที่มีฝนตกหนัก ฤดูร้อนที่อุณหภูมิร้อนจัด ไปจนถึงฤดูหนาวที่มีการละลายของหิมะจากเทือกเขาสูงตามแนวเทือกเขาหิมาลัย จึงมีพฤติกรรมขุดโพรงลึกตามรากไม้เพื่อจำศีลจนกว่าจะเข้าสู่ฤดูที่เหมาะสมต่อการหากินและแพร่ขยายพันธุ์ต่อไป

## พฤติกรรมในการขยายพันธุ์
left|thumb|ปลาช่อนเจ็ดสี วัยอ่อนในอควาเรียม
ในบรรดาปลาช่อนแคระ ชนิดนี้เป็นเพียงชนิดพันธุ์เดียวที่ทำรัง ขณะที่ชนิดอื่น ๆ จะอมไข่ไว้ในปาก ตัวเมียซึ่งมีขนาดเล็กกว่าตัวผู้ดูเหมือนจะเริ่มการเกี้ยวพาราสีแม้ว่าตัวผู้จะเป็นผู้เลือกสถานที่ทำรัง และปลาพ่อแม่ทั้งสองจะคอยช่วยกันดูแลตัวอ่อน

ตัวผู้และตัวเมียที่โตเต็มวัยจะขยับเข้าใกล้ผิวน้ำเพื่อจับคู่ผสมพันธุ์ ปลาชนิดนี้เป็นปลาที่หากินบริเวณหน้าดิน (benthopelagic) ส่วนใหญ่อาศัยอยู่ใกล้กับบริเวณพื้นแหล่งน้ำ

## ปัญหาสิ่งแวดล้อมและกฎหมายในสหรัฐ
รัฐบาลกลางสหรัฐกังวลว่าการปล่อยปลาชนิดนี้ลงในแหล่งน้ำในประเทศอาจเป็นอันตรายต่อสิ่งแวดล้อม นักล่าชนิดนี้สามารถฆ่าสัตว์พื้นเมืองได้โดยเฉพาะในพื้นที่ทางใต้ เช่น ฟลอริดา, เท็กซัส และฮาวาย ที่มีอากาศอบอุ่นคล้ายกับสภาพอากาศของรัฐอัสสัม

ดังนั้นจึงเป็นเรื่องผิดกฎหมายในสหรัฐที่จะครอบครอง, นำเข้า หรือจำหน่ายปลาชนิดนี้รวมทั้งไข่ของมัน แต่การละเมิดกฎหมายนี้เกิดขึ้นในหลายรัฐ (เช่น เคนทักกี และจอร์เจีย)

## ดูเพิ่ม

*ปลาช่อนแคระ

## อ้างอิง

## แหล่งข้อมูลอื่น

* 
* snakeheads.org

หมวดหมู่:วงศ์ปลาช่อน
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศบังกลาเทศ
หมวดหมู่:ปลาตู้
หมวดหมู่:ปลาที่ระบุสายพันธุ์ในปี พ.ศ. 2534
มาร์แซล-มอริส การ์ป็องตีเย

**มาร์แซล-มอริส การ์ป็องตีเย** (; 2 มีนาคม ค.ศ. 1895 — 14 กันยายน ค.ศ. 1977) เป็นนายพลฝรั่งเศสซึ่งปฏิบัติหน้าที่ระหว่างสงครามโลกครั้งที่หนึ่ง สงครามโลกครั้งที่สองและสงครามอินโดจีนครั้งที่หนึ่ง

เขาเกิดใน ค.ศ. 1895 ในมาร์แซย์ เป็นบุตรชายคนแรกของครอบครัว สำเร็จการศึกษาจากวิทยาลัยการทหารแซ็ง-ซีร์ ในปี ค.ศ. 1937 เขาเป็นเสนาธิการของนายทหารผู้บังคับบัญชาในเลแวนต์ ในปี ค.ศ. 1940-41 เขาได้อยู่ภายใต้บังคับบัญชาของฌ็อง เดอ ลัทร์ เดอ ตาซีญี เป็นเสนาธิการของผู้บัญชาการสูงสุดในแอฟริกาเหนือ ที่กองบัญชาการใหญ่ของกองกำลังวิชีฝรั่งเศสในตูนิเซีย ในปี ค.ศ. 1942 เขาได้เข้าร่วมกับกองกำลังฝรั่งเศสเสรีของนายพลชาร์ล เดอ โกล กลายมาเป็นเสนาธิการของกองทัพรบนอกประเทศฝรั่งเศส ในปี ค.ศ. 1943 เขาดำรงตำแหน่งดังกล่าวจนกระทั่ง ค.ศ. 1944 ก่อนที่จะเปลี่ยนไปรับตำแหน่งผู้บัญชาการกองพลโมร็อกโกที่ 2 ซึ่งเขาดำรงตำแหน่งจนถึง ค.ศ. 1945 

หลังสงครามโลกครั้งที่สองยุติ เขาได้รับมอบหมายให้รับผิดชอบ 15 ภาคทหารของฝรั่งเศส และได้รับแต่งตั้งเป็นนายทหารผู้บังคับบัญชาของกองกำลังตูนิเซียในปี ค.ศ. 1946 และได้รับเครื่องอิสริยาภรณ์เลฌียงดอเนอร์ชั้นนายทัพในปี ค.ศ. 1947

ในปี ค.ศ. 1949 เขาได้รับแต่งตั้งให้เป็นผู้บัญชาการสูงสุดของกองทัพสหภาพฝรั่งเศสในอินโดจีน แต่ในปี ค.ศ. 1950 เขาได้ถูกแทนที่ด้วยเดอ ลัทร์ เขาจึงเดินทางกลับมายังยุโรปและดำรงตำแหน่งเสนาธิการของนาโตในปี ค.ศ. 1951 ซึ่งรับตำแหน่งจนกระทั่ง ค.ศ. 1952 ในปี ค.ศ. 1956 เขาได้รับแต่งตั้งให้เป็นผู้ตรวจการใหญ่ทหารราบ ก่อนจะปลดเกษียณมาเป็นผู้บัญชาการสูงสุดของนาโตในยุโรปกลาง

## อ้างอิง

### ข้อมูล
*
*

## อ่านเพิ่ม
*Obituary (ในภาษาฝรั่งเศส)

หมวดหมู่:ทหารชาวฝรั่งเศสในสงครามโลกครั้งที่หนึ่ง‎
หมวดหมู่:ทหารชาวฝรั่งเศสในสงครามโลกครั้งที่สอง
หมวดหมู่:ทหารในสงครามอินโดจีนครั้งที่หนึ่ง
หมวดหมู่:ทหารชาวฝรั่งเศส
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากมาร์แซย์
กีฬาหมากล้อมในเอเชียนเกมส์ 2010

[240px|thumb|[หมากล้อม|กีฬาหมากล้อมในเอเชียนเกมส์ 2010 ที่กว่างโจว]]
**[[หมากล้อม]]**ใน**[[เอเชียนเกมส์ 2010]]** ได้มีการจัดการแข่งขันขึ้นที่เมืองกว่างโจว สำหรับช่วงแรกที่ Asiad ได้แก่สามประเภทการแข่งขัน ประกอบด้วย ทีมชาย, ทีมหญิง และคู่ผสมโดยจะจัดขึ้นระหว่างวันที่ 20 และ 26 พฤศจิกายน พ.ศ. 2553 ที่สถาบันหมากรุกกว่างโจว

ผู้เข้าร่วมแข่งขันจากจีน, ฮ่องกง, ญี่ปุ่น, เกาหลีใต้, มาเลเซีย, มองโกเลีย, จีนไทเป, ไทย และเวียดนาม ต่างเข้าร่วมทั้งสามรายการ แม้ว่าจะไม่ได้พบกับคู่แข่งทั้งหมดในแต่ละรายการ

## ผลการแข่งขัน
#### ตารางเหรียญรางวัล

#### ผู้ได้รับเหรียญรางวัล

## ดูเพิ่ม
* หมากล้อม

## อ้างอิง

## แหล่งข้อมูลอื่น
* Official site 
* Official site, with details & photos of Chess, Weiqi (Go) and Xiangqi 
* Schedule 

หมวดหมู่:เอเชียนเกมส์ 2010
กีฬายิงธนูในเอเชียนเกมส์ 2010

**[[การยิงธนู|กีฬายิงธนู]]**ใน**[[เอเชียนเกมส์ 2010]]** ได้มีการจัดขึ้นในเมืองกว่างโจว ประเทศจีน ตั้งแต่วันที่ 19 ถึง 23 พฤศจิกายน พ.ศ. 2553 สี่รายการแข่งขันจะจัดขึ้นในแบบคู่, ประเภทชาย และประเภทหญิงด้วยคันธนูแบบรีเคิร์ฟ

## สรุปเหรียญรางวัล
#### ตารางเหรียญรางวัล

#### ผู้ได้รับเหรียญรางวัล

## ผลการแข่งขัน
### ชายเดี่ยว

### ชายประเภททีม
#### รอบคัดเลือก
20 พฤศจิกายน

#### รอบแพ้คัดออก
24 พฤศจิกายน

### หญิงเดี่ยว

### หญิงประเภททีม
#### รอบคัดเลือก
19 พฤศจิกายน

#### รอบแพ้คัดออก
21 พฤศจิกายน

## อ้างอิง

## แหล่งข้อมูลอื่น
* Archery Site of 2010 Asian Games 

หมวดหมู่:เอเชียนเกมส์ 2010
วิทยาลัยเทคนิคหลวงพ่อคูณ ปริสุทฺโธ สถาบันการอาชีวศึกษาภาคตะวันออกเฉียงเหนือ ๕

**วิทยาลัยเทคนิคหลวงพ่อคูณ ปริสุทฺโธ** เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอด่านขุนทด จังหวัดนครราชสีมา และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)

## ประวัติ
เมื่อ 19 ตุลาคม พ.ศ. 2536 พระเทพวิทยาคม (หลวงพ่อคูณ ปริสุทฺโธ) เจ้าอาวาสแห่งวัดบ้านไร่ ตำบลกุดพิมาน  อำเภอด่านขุนทด จังหวัดนครราชสีมา ได้ดำริที่จะสร้างสถานศึกษาให้เป็นสถานศึกษาที่สามารถผลิตบุคลากรให้มีวิชาชีพเพื่อใช้ประกอบวิชาชีพได้ โดยไม่ต้องให้เยาวชนเดินทางไปศึกษาที่อื่น

ต่อมา นายสำเร็จ วงศ์ศักดา อาจารย์วิทยาลัยเทคนิคนครราชสีมา ได้ให้ข้อมูลเกี่ยวกับสถานศึกษาที่จะจัดสร้างว่า ควรเป็นสถานศึกษาที่จัดการสอนด้านสายอาชีพหรืออาชีวศึกษา จึงจะเหมาะกับท้องถิ่นดังนั้นจึงได้เกิดโครงการจัดตั้ง “วิทยาลัยเทคนิคหลวงพ่อคูณ  ปริสุทฺโธ” ขึ้น ซึ่งนายศุภร บุญเนาว์ ผู้อำนวยการวิทยาลัยเทคนิคนครราชสีมา เป็นประธานโครงการนี้ และได้มอบหมายให้นายสำเร็จ วงศ์ศักดา และคณะเป็นผู้ประสานงานดำเนินการ

จนกระทั่งวันที่ 12 พฤษภาคม พ.ศ. 2537 กระทรวงศึกษาธิการได้จัดตั้ง **วิทยาลัยเทคนิคหลวงพ่อคูณ  ปริสุทฺโธ** สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ขึ้น โดย พระเทพวิทยาคม สนับสนุนการก่อสร้างอาคารเรียน อาคารปฏิบัติการ อาคารหอสมุด อาคารพัสดุกลาง อาคารอำนวยการ บ้านพักครูและนักการภารโรงตลอดจนสาธารณูปโภคอื่น ๆ ซึ่งเมื่อเสร็จสิ้นตามโครงการในปีการศึกษา 2540 ใช้งบประมาณ ไม่น้อยกว่า 400 ล้านบาท

เมื่อวันที่ 14 กุมภาพันธ์ พ.ศ. 2544 พระเทพวิทยาคม  มอบเงินให้นายสำเร็จ วงศ์ศักดา ผู้อำนวยการวิทยาลัยเทคนิคหลวงพ่อคูณ ปริสุทฺโธ เพื่อพัฒนาวิทยาลัยฯ และตั้งมูลนิธิจำนวน 50 ล้านบาทการนี้จึงได้สร้างอาคารหอสมุดอนุรักษ์พลังงานใช้งบประมาณในการก่อสร้างราคาตามแบบ 32 ล้านบาท ทีมงาน ศ.ดร.สุนทร บุญญาธิการ ออกแบบอาคารอนุรักษ์พลังงาน คุณพจน์ ธนโชติ บริษัทคูซ่า ดีเวลลอปเม้นท์ จำกัด ได้ให้ความอนุเคราะห์ก่อสร้าง รวมเฟอร์นิเจอร์ภายในราคา 24 ล้านบาท

ต่อมาปี พ.ศ. 2556 วิทยาลัยเทคนิคหลวงพ่อคูณ ปริสุทฺโธ วิทยาลัยเทคนิคนครราชสีมา วิทยาลัยเทคนิคสุรนารี วิทยาลัยอาชีวศึกษานครราชสีมา วิทยาลัยเทคนิคบุรีรัมย์ วิทยาลัยเทคนิคคูเมือง วิทยาลัยเทคนิคชัยภูมิ วิทยาลัยเทคนิคสุรินทร์ และวิทยาลัยาชีวศึกษาสุรินทร์ ควบรวมตั้งขึ้นเป็น **สถาบันการอาชีวศึกษาภาคตะวันออกเฉียงเหนือ ๕** โดยมีวิทยาลัยเทคนิคหลวงพ่อคูณ ปริสุทฺโธ เป็นศูนย์กลางของสถาบัน

## หลักสูตรเปิดสอน

## อ้างอิง

หลวงพ่อคูณ
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:สถาบันอาชีวศึกษาในจังหวัดนครราชสีมา
หมวดหมู่:อำเภอด่านขุนทด
โรงเรียนพงษ์ศิริวิทยา

** โรงเรียนพงษ์ศิริวิทยา** (Pongsiriwittaya) อักษรย่อ **พ.ศ.ว.** เป็นโรงเรียนเอกชนในอำเภอด่านขุนทด จังหวัดนครราชสีมา

## ประวัติ
โรงเรียนพงษ์ศิริวิทยา  ตั้งอยู่เลขที่  414  หมู่ 2 ถนนพงษ์ศิริ ตำบลด่านขุนทด อำเภอด่านขุนทด จังหวัดนครราชสีมา เป็นโรงเรียนเอกชนประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ 

จัดตั้งขึ้นโดยนายวินิจ พงษ์ศิริ ตามพระราชบัญญัติโรงเรียนเอกชน ตามใบอนุญาตเลขที่ 5/2500 ลงวันที่ 17 พฤษภาคม พ.ศ. 2500 ซึ่งมีวัตถุประสงค์ในการจัดตั้งโรงเรียนเพื่อช่วยเหลือเด็กยากจนที่ไม่สามารถเดินทางไปศึกษาต่อในจังหวัดนครราชสีมาได้ มีเนื้อที่ 6 ไร่ 1 งาน 80 ตารางวา 

* **พ.ศ. 2500** เปิดสอนครั้งแรกระดับมัธยมศึกษา มีนักเรียนจำนวน 137 คน ครู 12 คน  
* **พ.ศ. 2503** จึงได้ เปิดสอนระดับก่อนประถมศึกษา (ระดับปฐมวัย) และประถมศึกษา 
* **พ.ศ. 2532** ก่อสร้างอาคารมัธยม 2 ชั้น จำนวน 12 ห้องเรียน 
* **พ.ศ. 2537** ก่อสร้างอาคาร 37 ปี 3 ชั้น จำนวน 24 ห้องเรียน 
* **พ.ศ. 2545** ก่อสร้างอาคารวินิจ-บุญนาค 3 ชั้น จำนวน 21 ห้องเรียน 
* **พ.ศ. 2553** ทำพิธีอัญเชิญ  พระบรมสารรีริกธาตุขึ้นประดิษฐาน ณ บุษบกพงษ์ศิริพุทธบารมี เมื่อวันที่ 20 กรกฎาคม พ.ศ. 2553

## รายชื่อผู้ดำรงตำแหน่งครูใหญ่
ทำเนียบรายชื่อผู้บริหาร มีดังต่อไปนี้

## อ้างอิง

หมวดหมู่:โรงเรียนในอำเภอด่านขุนทด
หมวดหมู่:โรงเรียนเอกชนในจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2500
โซเง็ง คาโต

**โซเง็ง คาโต** () เคยเป็นที่คาดกันว่าเป็นชาวโตเกียวที่มีอายุมากที่สุดจนกระทั่งเดือนกรกฎาคม ค.ศ. 2010 เมื่อร่างของเขาถูกพบว่าเสียชีวิตมาตั้งแต่ ค.ศ. 1978 รวมอายุได้ 79 ปี และครอบครัวของเขาต่างไม่เคยประกาศการเสียชีวิตของเขาเลยเพื่อพยายามที่จะรักษาสถิติดังกล่าว ครอบครัวของเขาได้บอกปัดความพยายามของเจ้าหน้าที่เขตที่ต้องการเข้าพบคาโตในการเตรียมการสำหรับวันให้ความเคารพต่อผู้สูงอายุที่จะถูกจัดขึ้นในปีนี้ โดยอ้างสาเหตุต่าง ๆ เช่นว่าเขากำลังอยู่ใน "สภาพผักเรื้อรัง" เพื่อบำเพ็ญเพียรตามพิธีกรรมของโชกูชิมบัตสึ สาเหตุการเสียชีวิตยังไม่ได้รับการตรวจสอบเนื่องจากสภาพร่างกายของคาโต 

การค้นพบร่างของคาโตทำให้เกิดการสืบสวนทางอาญาต่อครอบครัวของเขาด้วยข้อหาฉ้อฉล ซึ่งอาจได้รับประโยชน์จากเงินบำนาญ 9.5 ล้านเยนซึ่งจ่ายให้แก่คาโต และนำไปสู่การค้นหาผู้ที่มีอายุตั้งแต่ร้อยปีขึ้นไปคนอื่น ๆ ที่ไม่มีการบันทึกไว้เนื่องจากการจัดเก็บบันทึกที่บกพร่องของเจ้าหน้าที่ การศึกษาที่ตามมาหลังการค้นพบร่างของคาโตพบว่า ตำรวจไม่ทราบเลยว่ามีผู้สูงอายุเกินหนึ่งร้อยปีกว่า 234,354 คนยังมีชีวิตอยู่ การจัดเก็บบันทึกที่บกพร่องได้รับการประณามจากหลายฝ่าย ซึ่งเจ้าหน้าที่ทางการได้ออกมายอมรับ

## อ้างอิง

หมวดหมู่:บุคคลจากโตเกียว
หมวดหมู่:ข่าวลวง
กูอิงบรา

**กูอิงบรา** () เป็นนครและเทศบาลในประเทศโปรตุเกส โดยมีประชากรในเทศบาลตามสำมะโน ค.ศ. 2021 ที่ 140,796 คน ในพื้นที่  มีมหาวิทยาลัยที่มีชื่อเสียง คือ มหาวิทยาลัยกูอิงบรา ซึ่งเป็นมหาวิทยาลัยเก่าแก่ที่สุดแห่งหนึ่งของโลกโดยก่อตั้งในปี ค.ศ. 1290 และอยู่ในกลุ่มกูอิงบรา

## เมืองพี่น้อง
กูอิงบราเป็นเมืองพี่น้องกับเมืองดังนี้:

* แอ็กซ็องพรอว็องส์ ฝรั่งเศส (1982/85)
* ไบรา โมซัมบิก (1997)
* เคมบริดจ์ สหรัฐ (1983–84)
* กูรีชีบา บราซิล (1977/95)
* ดามัน อินเดีย (2003–04)
* ดิลี ติมอร์-เลสเต (2002)
* แอ็ชซูว์ราลแซ็ต ลักเซมเบิร์ก (2004–05)
* แฟส โมร็อกโก (1988)
* มาเก๊า จีน (2004)
* ปาโดวา อิตาลี (1998/2000)
* ปัวตีเย ฝรั่งเศส (1979)
* ซาลามังกา สเปน (1980–81)
* แซนตาแคลรา สหรัฐ (1971–72)
* ซานเตียโกเดกอมโปสเตลา สเปน (1994)
* ซังตุส บราซิล (1981)
* São Vicente กาบูเวร์ดี (1994–95)
* ซาราโกซา สเปน (2004–05)

## ดูเพิ่ม
* มหาวิทยาลัยกูอิงบรา
* กลุ่มกูอิงบรา

## อ้างอิง

### ข้อมูล

* 
* 

## แหล่งข้อมูลอื่น

* Coimbra's Municipality City Hall

หมวดหมู่:เมืองในประเทศโปรตุเกส
หมวดหมู่:เมืองหลวงเก่า
กรุณา บัวคำศรี

**กรุณา บัวคำศรี** เกิดวันที่ 18 เมษายน พ.ศ. 2514 ชื่อเล่น **นา** เคยเป็นผู้ประกาศข่าวรายการ *"เที่ยงวันทันเหตุการณ์"* ทางช่อง 3 เอชดี และเคยเป็นพิธีกรรายการ *"กรุณา Talk to me"* ทางช่อง 3 SD และ*"รอบโลก Daily"* ทางช่องพีพีทีวี ปัจจุบันกรุณาเป็นผู้ผลิตรายการให้ไทยพีบีเอส และสื่อมวลชนอิสระ

กรุณา จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย และปริญญาโทจาก University of Sussex ประเทศอังกฤษ

กรุณาสมรสกับ อเล็กซานเดอร์ กอร์น ซึ่งเป็นชาวเยอรมัน เมื่อวันที่ 1 พฤศจิกายน พ.ศ. 2557

## ผลงาน
### ปัจจุบัน
* **ตัวต่อตัว กับ กรุณา บัวคำศรี** ยูทูบ ช่องเล่าเรื่องรอบโลก by Karuna Buakamsri 
* **[[ตอบโจทย์]]** ทุกวันจันทร์-พฤหัสบดี เวลา 20:30 น. ทางไทยพีบีเอส (29 กันยายน 2568)

### อดีต
* รายการ กรุณา Talk to me ทุกวันจันทร์–ศุกร์ เวลา 23.00–23.30 น. ทางช่อง 3SD
* รายการ เที่ยงวันทันเหตุการณ์ ร่วมกับมินดา นิตยวรรธนะ และขวัญชนก เจริญพะกุไพศาล ทุกวันจันทร์–ศุกร์ เวลา 11.05–13.30 น.
* รายการ เรื่องเล่าเช้านี้ ช่วง วิเคราะห์เกาะติดเลือกตั้งประธานาธิบดีสหรัฐอเมริกา "ทำเนียบขาว 2012"
* ทำสกู๊ปข่าวพิเศษ และรายงานข่าวนอกสถานที่ ไทยทีวีสีช่อง 3
* รายการ เชื่อมั่นประเทศไทยกับนายกฯ อภิสิทธิ์ (ออกอากาศวันที่ 15 พฤศจิกายน 2552 และ 4 เมษายน 2553)
* รายการ ที่นี่..ทีวีไทย (ช่วงตอบโจทย์)
* รายการ เรื่องเด่นเย็นนี้ ช่วงเจาะข่าวเด่น ทำหน้าที่แทน สรยุทธ สุทัศนะจินดา (ออกอากาศวันที่ 23 เมษายน 2556)
* รายการ ทันข่าวเช้านี้ ทาง NBT ร่วมกับอดิศักดิ์ ศรีสม และอภิญญา ศิริชนะ
* รายการ The World with KARUNA ร่วมกับพิชาพัฒน์ รัตนกุล เสรีเริงฤทธิ์ ทุกวันพุธ–ศุกร์ เวลา 22:00–22:30 น. ทางช่องพีพีทีวี
* รายการ รอบโลกกับกรุณา บัวคำศรี ทุกวันพฤหัสบดี เวลา 21:20 - 21:50 น. ทางช่องพีพีทีวี
* รายการ Did You Know…? คุณรู้หรือไม่ ทุกวันจันทร์–ศุกร์ เวลา 04:55–05:00 น. ทางช่องพีพีทีวี
* รายการ รอบโลกกับกรุณา ออกอากาศทาง ส.ทร. 106 วิทยุครอบครัวข่าว
* **รอบโลก Daily** ทางช่องพีพีทีวี
* **โชว์ข่าวเช้านี้** (เฉพาะกิจ) ทางช่องพีพีทีวี

### ละคร
* เหนือเมฆ 2 ตอน มือปราบจอมขมังเวทย์ (พ.ศ. 2555) (รับเชิญเป็นผู้ประกาศข่าว)

## รางวัล
* **[[รางวัลนาฏราช ครั้งที่ 5]]** ประจำปี พ.ศ. 2556 ประเภท รายการวิทยุ สาขา **ผู้จัดรายการข่าวและสาระยอดเยี่ยม** จากรายการ *"รอบโลกกับกรุณา"* ออกอากาศทาง ส.ทร. 106 วิทยุครอบครัวข่าว
* **[[รางวัลโทรทัศน์ทองคำ]] ครั้งที่ 29** ประจำปี พ.ศ. 2557 สาขา **ผู้สื่อข่าวดีเด่น**
* **รางวัลผู้ใช้ภาษาไทยดีเด่น** พ.ศ. 2563 มอบโดยกระทรวงวัฒนธรรม
* **[[รางวัลนาฏราช ครั้งที่ 13]]** ประจำปี พ.ศ. 2564 สาขา **ผู้ประกาศข่าวหญิงยอดเยี่ยม** จากรายการ *"รอบโลก Daily"* ออกอากาศทาง พีพีทีวี

## อ้างอิง

หมวดหมู่:บุคคลจากอำเภอเมืองสระแก้ว
หมวดหมู่:บุคคลจากอำเภออรัญประเทศ
หมวดหมู่:ผู้ประกาศข่าวช่อง 3
หมวดหมู่:พิธีกรชาวไทย
หมวดหมู่:ผู้ประกาศข่าวไอทีวี-ทีไอทีวี-ทีวีไทย
หมวดหมู่:ยูทูบเบอร์ชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยซัสเซกซ์
โรงเรียนบ้านป่ารังงาม

**โรงเรียนบ้านป่ารังงาม** เป็นโรงเรียนประถมศึกษาขนาดเล็ก หมู่บ้านในเขตบริการคือ บ้านป่ารังงาม ตำบลห้วยบง อำเภอด่านขุนทด จังหวัดนครราชสีมา ตั้งอยู่ห่างจากอำเภอด่านขุนทด 35 กิโลเมตร

## ประวัติโรงเรียน
**โรงเรียนบ้านป่ารังงาม** เดิมทีบ้านป่ารังงามที่อยู่ห่างไกลทำให้การที่จะศึกษาจึงดำเนินไปด้วยความยากลำบาก ชาวบ้านป่ารังงามที่ต้องการให้ลูกหลานมีความรู้ จึงร่วมกันก่อตั้งขึ้นโรงเรียนขึ้นจากความร่วมมือร่วมใจของชาวบ้านป่ารังงาม ก่อตั้งขึ้นเมื่อวันที่ 5 เมษายน พ.ศ. 2518

## สัญลักษณ์

**สีประจำโรงเรียน**
* **สีม่วง **หมายถึง ความเข้มแข็ง อดทน มีความมุมานะ
* **สีเหลือง** หมายถึง เชาว์ปัญญา ความรู้ ความฉลาด

**ต้นไม้ประจำโรงเรียน**
* ต้นตะแบก

## อาคาร/สถานที่
* อาคาร
** อาคารไม้ (ป.1ฉ) สร้างเมื่อปี พ.ศ. 2523
** อาคารปูน (สปช.105/26) เป็นอาคารตึกคอนกรีต สูง 2 ชั้น สร้างเมื่อปี พ.ศ. 2526
** อาคารหอประชุม (สปช.203/26) สร้างเมื่อปี พ.ศ. 2549
** อาคารหอสมุด สร้างเมื่อปี พ.ศ. 2557
** อาคารโรงอาหาร (สร้างเอง) สร้างเมื่อปี พ.ศ. 2560
** อาคารศูนย์เด็กเล็ก (สร้างเอง) สร้างเมื่อปี พ.ศ. 2561

* ห้องสุขา
** ห้องสุขา 1 (สปช.601/26) สร้างเมื่อปี พ.ศ. 2523
** ห้องสุขา 2 (สปช.604/45) สร้างเมื่อปี พ.ศ. 2552

* อื่นๆ
** บ่อน้ำตื้น (กรมอนามัย) สร้างเมื่อปี พ.ศ. 2542
** ลานกีฬาอเนกประสงค์ สร้างเมื่อปี พ.ศ. 2544
** ถนนคอนกรีตภายในโรงเรียน สร้างเมื่อปี พ.ศ. 2556

## อ้างอิง

โรงเรียนบ้านป่ารังงาม
หมวดหมู่:โรงเรียนในอำเภอด่านขุนทด
หมวดหมู่:โรงเรียนที่ก่อตั้งในปี พ.ศ. 2518
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
บ้านป่ารังงาม

**หมู่บ้านป่ารังงาม** เป็นหมู่บ้านในอำเภอด่านขุนทด จังหวัดนครราชสีมา

## ประวัติ
ในอดีต บริเวณบ้านป่ารังงามเป็นป่ารก มีแต่สัตว์ดุร้ายมากมาย ต่อมามีชาวบ้านไทอีสานจากบ้านรังงาม อำเภอจัตุรัส จังหวัดชัยภูมิ เข้ามาตั้งถิ่นฐาน ต่อมามีชาวบ้านทั้งจากอำเภอด่านขุนทด จังหวัดนครราชสีมา อำเภอพล จังหวัดขอนแก่น และพื้นที่อื่น ๆ เข้ามาอยู่อาศัยจำนวนหลายครอบครัว ต่อมาชาวบ้านจึงคิดตั้งหมู่บ้าน 

แรกเริ่มก่อตั้ง หมู่บ้านป่ารังงาม คือ หมู่ที่ 16 ตำบลตะเคียน อำเภอด่านขุนทด จังหวัดนครราชสีมา

วันที่ 9 พฤศจิกายน พ.ศ. 2514 ตำบลหินดาด แยกออกจากตำบลตะเคียน อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 8 ตำบลหินดาด

วันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 3 ตำบลห้วยบง จนถึงปัจจุบัน

### ที่มาของชื่อ
เนื่องจากในอดีตบริเวณที่ตั้งหมู่บ้านมีต้นรังขึ้นอยู่มาก เป็นป่าเป็นดงอยู่สวยงาม จึงเรียกว่า **บ้านป่ารังงาม**

## อาณาเขต
* **ทิศเหนือ** ติดต่อกับ อ่างเก็บน้ำห้วยปราสาทใหญ่ และหมู่บ้านโปร่งใหญ่ หมู่ที่ 20 ตำบลห้วยบง
* **ทิศตะวันออก** ติดต่อกับ บ้านกุดพญา บ้านนาโคก ตำบลหินดาด และบ้านหนองกราดน้อย หมู่ที่ 2 ตำบลห้วยบง 
* **ทิศใต้** ติดต่อกับ บ้านหินทราย (บ้านหินดาดน้อย) บ้านฝายหลวง ตำบลวังโรงใหญ่ อำเภอสีคิ้ว
* **ทิศตะวันตก** ติดต่อกับ บ้านโปร่งใหญ่ หมู่ที่ 20 ตำบลห้วยบง อำเภอด่านขุนทด และบ้านวังราง ตำบลวังโรงใหญ่ อำเภอสีคิ้ว

## ประชากร
;ไทยโคราช
ชาวไทย หรือไทยโคราช เป็นกลุ่มประชากรที่มากเป็นอันดับ 2 ของหมู่บ้าน ซึ่งส่วนมากจะอาศัยอยู่ที่คุ้มทางทิศตะวันออกของหมู่บ้าน ส่วนมากอพยพมาจากตัวอำเภอด่านขุนทด อำเภอสีคิ้ว อำเภอสูงเนิน จังหวัดนครราชสีมา

;ชาวอีสาน
ชาวลาว หรือชาวอีสาน เป็นกลุ่มประชากรที่มากที่สุดในหมู่บ้าน ซึ่งส่วนมากจะอาศัยอยู่ที่คุ้มทางทิศตะวันตกของหมู่บ้าน  ชาวอีสานในหมู่บ้านป่ารังงามได้มีการอพยพมาจากหลายแห่ง เช่น อำเภอบัวใหญ่ อำเภอประทาย จังหวัดนครราชสีมา อำเภอพล อำเภอชุมแพ จังหวัดขอนแก่น อำเภอเมืองชัยภูมิ อำเภอจัตุรัส อำเภอเนินสง่า จังหวัดชัยภูมิ

หมู่บ้านป่ารังงาม มีประชากรทั้งหมด 578 คน แบ่งเป็น ชาย 296 คน หญิง 282 คน ข้อมูล ณ สิ้นปี 2564

## รายชื่อผู้ใหญ่บ้าน

## การศึกษา
* โรงเรียนบ้านป่ารังงาม (อนุบาล ถึง ประถมศึกษาปีที่ 6)
** ศูนย์พัฒนาเด็กเล็กโรงเรียนบ้านป่ารังงาม

## สถานที่สำคัญ
;วัด
* สำนักสงฆ์บ้านป่ารังงาม
* วัดป่าฌงโคสามัคคีธรรม

;แหล่งทรัพยากรธรรมชาติ
* อ่างเก็บน้ำห้วยปราสาทใหญ่
* ป่าชุมชนบ้านป่ารังงาม-ฝายหลวง 1152 ไร่
* 
;สถานที่สาธารณะอื่น ๆ
* ศาลาประชาคมกลางหมู่บ้าน

## อ้างอิง

บ้านป่ารังงาม
ป่ารังงาม